lv en lv nl en lv lv sl lv en nl en lv lv lv de es lv lv lv lv lv lv lv lv lv lv lv lv lv lv lv lv lv en lv lv lv lv lv lv en lv lv en lv lv lv lv lv lv lv lv lv en lv lv en lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv lv lv lv lv lv lv lv lv lv eu lv en
Kā iekārtot mācībām labvēlīgu vidi. Iesaka ergoterapeite | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Ģimenēs, kurās ir skolēns, patlaban notiek aktīva gatavošanās jaunajam mācību gadam, bet nereti starp kancelejas piederumu pirkšanu, svētku tērpiem un asteru pušķiem aizmirstam svarīgāko – parūpēties, lai arī vide, kurā skolēns mācīsies, būtu ergonomiski pareizi iekārtota. KRC “Jaunķemeri” ergoterapeite Elza Sebre atgādina, ka dažiem it kā šķietamiem sīkumiem var būt milzīga nozīme, lai bērnam mācībās veiktos vieglāk.
Vēl ir laiks parūpēties, lai šis mācību gads nes panākumus skolēnam un prieku vecākiem!
Izmērs un svars – tikai divi no parametriem, kam jāpievērš uzmanība, izvēloties skolas somu. Patiesībā somas izvēle ir sarežģīts darbs, kas prasa kritisku domāšanu un pacietību, saka KRC “Jaunķemeri” ergoterapeite Elza Sebre: “Nevar paļauties tikai uz modes tendencēm vai pirkt pašu dārgāko somu cerībā, ka tā būs arī visergonomiskākā. Pērn ievēroju, ka influenceri reklamē diezgan populāru bērnu veikalu, kurā pieejamas arī it kā ergonomiskas mugursomas, kas maksāja gandrīz 200 eiro. Kad painteresējos par šīm somām vairāk, nācās secināt, ka no ergonomikas nebija ne miņas – tukša soma svēra daudz vairāk kā 1 kg, nebija ne krūšu, ne jostas siksniņu, ne nodalījumu somas iekšpusē. Varbūt tāda soma derētu skolēniem, kurus vecāki uz skolu ved ar auto, bet noteikti ne bērniem, kuri uz skolu dodas patstāvīgi un savu mugursomu nes paši. Bet vēl mazāk tiem, kuriem jau ir kādi stājas traucējumi, jo šāda soma var negatīvi ietekmēt muguras veselību.”
Kāpēc bērna uzvedība visneciešamākā tad, kad mamma ir līdzās?
Pārbaudi, kāds ir tavs noguruma līmenis. Ātrais TESTS
Bērna attīstības kalendārs. Trīs gadi
Mazaizsargāto ģimeņu bērniem iespējams saņemt bezmaksas skolas preču komplektus
Kā iesākt jauno mācību gadu tā, lai skolēni neslimotu
Skolēni no daudzbērnu ģimenes mācās Rīgā, bet deklarēti citviet. Vai saglabāsies brīvpusdienas?
Pērkot mugursomu, ergoterapeite iesaka pārliecināties, vai tā atbilst šiem kritērijiem:
Izgatavota no pietiekami stingra materiāla, ar stingru muguriņu;
Ir ar vairākiem nodalījumiem, lai smagākās mācību grāmatas var novietot nodalījumā, kas atrodas vistuvāk mugurai;
Mugursomai ir vismaz 5 cm platas, regulējamas un mīkstas plecu lences, ideālā gadījumā arī krūšu un jostas siksniņas, it sevišķi, ja soma paredzēta pirmklasniekam;
Somas izmērs atbilst bērna augumam. Mugursoma nedrīkst būt pārāk liela, tā nevar sniegties ārpus bērna ķermeņa aprisēm un zemāk par bērna gurnu līmeni;
Viegla! Tukšai skolas somai jāsver mazāk par 1 kg (jo vieglāka, jo labāk), bet pilnai nevajadzētu pārsniegt 10% no bērna svara.
Precīzus normatīvus skolas somas smagumam dažādās vecuma grupās var aplūkot Ministru kabineta noteikumos Nr.610.
Tajos noteikts, ka bērniem, kuri jaunāki par 9 gadiem, somas svars nedrīkst pārsniegt 2,5–3,5 kg;
9–11 gadus veciem izglītojamajiem 3,5–4 kg;
12–13 gadu vecumā somas svars drīkst būt 4–4,5 kg;
14–15 gadu vecumā drīkst nest 4,5–5 kg smagu somu;
No 16 gadu vecuma somas svars var pārsniegt 5 kg.
Māci somu pareizi nest!
Proti – uz abiem pleciem. Pētījumi rāda, ka paradumam, kā mugursoma tiek nēsāta, ir liela nozīme. “Ja bērns savu visergonomiskāko un labāko skolas somu nesīs nepareizi, tikai uz viena pleca, arī tad tam būs negatīva ietekme uz muguras veselību,” saka Elza Sebre.
Mācībām draudzīga vide. Kāda tā ir?
Ideāli, ja bērnam skolas aktivitāšu veikšanai var iekārtot individuāli pielāgotu vietu ar atbilstoša izmēra mēbelēm un skolēns mājasdarbus var pildīt, sēžot pie galda, nevis guļot gultā uz vēdera.
Ergoterapeite atgādina par svarīgāko, iekārtojot mācību vidi skolēnam:
Vēlams, lai galda un krēsla augstums būtu regulējams. Lieliski, ja krēslam var regulēt arī sēdekļa dziļumu un citus parametrus. Krēsls un galds ir pareizā augstumā, ja bērnam apsēžoties, pēdas ir atbalstītas pret grīdu tā, lai potīšu, ceļu locītavas, gūžu locītavas veidotu 90 grādu leņķi. Ja nav iespējas krēslu noregulēt zemāk, var iegādāties speciālus pēdu atbalstus vai vienkārši nolikt jebkāda veida kasti vai paliktni zem pēdām.
Raugi, lai krēsla sēdvirsmas mala nenospiež paceles bedrīti. Savukārt mugurkaula jostas daļai jābūt atbalstītai pret krēsla atzveltni, bet, ja to nav iespējams nodrošināt, var iegādāties ergonomiskus krēsla muguras balstus, kas šo funkciju veiks.
Optimāls galda augstums ir tāds, ja pie tā apsēžoties un novietojot apakšdelmus uz galda virsmas, elkoņu locītavas ir saliektas 90 grādu vai nedaudz lielākā leņķī.
Pildot mājasdarbus pie galda dienas tumšajā laikā, noteikti jāieslēdz gan istabas vispārējais apgaismojums, gan galda lampa. Galda lampa jānovieto tā, lai tā nemet ēnu uz burtnīcu vai bērna darbu, tātad – labročiem kreisajā pusē, bet kreiļiem labajā.
Brīvais laiks viedierīcēs un mācības pie datora
Visi labi zinām, ka bērniem pie viedierīcēm nevajadzētu pavadīt ilgāk kā vienu stundu dienā, bet reālajā dzīvē ne vienmēr visus ieteikumus izdodas ievērot. Tomēr, ja skolēnam mācības notiek attālināti, pēc nodarbībām virtuālajā vidē bērnu būtu jāmudina viedierīces nolikt malā un doties ārā, spēlēties, pastaigāties, jēgpilni piepildīt brīvo laiku.
Ņem vērā, ja ilgstoši nākas mācīties pie datora:
Monitora augšējai malai jābūt novietotai acu līmenī.
Laiku pa laikam bērnam jāatgādina par pareizas sēdēšanas pozas ievērošanu.
Ik pēc 30–40 minūtēm jāpieceļas, jāizpilda vingrinājumi gan muskuloskeletālās sistēmas, gan redzes atslodzei.
Ja brīvajā laikā bērns vēlas spēlēt spēlīti savā viedtālrunī, māci turēt ierīci acu augstumā, lai izvairītos no piespiedu pozas ar zemu noliektu galvu.
Lai ierobežotu brīvo laiku, ko bērns pavada telefonā vai planšetdatorā, var izmantot kādu no aplikācijām. “Viena no tādām ir Family Link, ko lietoju arī es, lai limitētu savas vecākās meitas pavadīto laiku viedierīcēs,” pieredzē dalās ergoterapeite Elza Sebre.
Ieteikumi, kā skolotājiem gatavoties 1. septembrim
Kā izvēlēties visatbilstošāko skolas somu?
Atkal skolā Skolēns Skolas soma Viedierīces
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Rīdziniekiem turpmākās četras dienas uzturā iesaka lietot vārītu ūdeni
Liepājā tehnikuma audzēkne sadur skolotāju
Pavasarī Rīgā koncertēs britu zvaigzne Robijs Viljamss
Kā noteikt atmiņas kvalitāti? PLUS "ātrā palīdzība" un vingrinājumi atmiņai
Rudens garša – mini rožu kūciņas
Dabas muzejs ģimenes aicina uz sēņu izstādi
Bērna attīstības kalendārs. Trīs gadi
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Liepājā tehnikuma audzēkne sadur skolotāju
Vai botas drīkst mazgāt veļasmašīnā? Atbild eksperti
Pārbaudi, kāds ir tavs noguruma līmenis. Ātrais TESTS
Kā palīdzēt mazulim iemācīties staigāt?
Kas nepieciešams skolēnam, uzsākot jauno mācību gadu
Bērna attīstībai nepieciešamās rotaļlietas atbilstoši vecumam
Mammīt, es varu ar putniņu parunāt?
Vairāk rakstu no "Bērns"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.